
Calendarul zilei | 4 aprilie 1944, cea mai neagra 
zi a Capitalei: 2942 de bucuresteni ucisi de 
bombardamentele americane. Aviatorii care au 
adus moartea au DOUA monumente, pentru 
românii morți, nicio cruce 


Radu Ursan 03/04/2024 


Pe 4 aprilie 1944, Capitala României a fost ţinta unui bombardament masiv al aviaţiei 
americane, care a făcut un bilanţ tragic: aproape 3.000 de morţi, peste 4.000 de răniţi si 


peste 55.000 de oameni rămași fără adăpost. 


În jurul prânzului, aproximativ 220 de bombardiere B-17, numite și „fortărețe zburătoare” 
şi peste 100 bombardiere B-24 Liberator, au intrat în spaţiul aerian al României, venind de 


la Baza Aeriană de la Foggia din Italia si în scurt timp au fost deasupra capitalei României. 


În Gara de Nord se aflau câteva sute de moldoveni refugiaţi din zona Moldovei, care urmau 
să fie repartizaţi în diferite locaţii din București şi din provincie. Printre ei erau mai ales 
femei, copii şi bătrâni, într-o stare de totală de deprimare şi de derută după ce fuseseră 
nevoiţi să își părăsească agoniseala de-o viata si casele in care locuiseră atâta vreme. Aceștia 


au așteptat flămânzi şi obosiţi ca autorităţile să găsească locuri unde să fie repartizaţi. 


Citesti si ajuţi! Cumpără cartea: Cultura noastră: ce a mai rămas din ea, de Theodore Dalrymple vei 


contribui la susținerea libertăţii ideilor şi implicit, a siteului R3media. 


În momentul în care s-a dat alarma, aproape toţi au rămas în vagoane, deoarece nu aveau 
unde se adăposti, iar dezastrul a fost total. În urma bombardamentului, au murit 
majoritatea acestor refugiaţi. De asemenea, mii de case au fost distruse, iar cartiere precum 


Grant, Griviţa, Giuleşti, Triaj, Chitila, au devenit de nerecunoscut, suferind pagube enorme. 


Citesti și ajuţi! Cumpără cartea: Istoria Românilor, de Petre P. Panaitescu, vei contribui la 


susținerea libertăţii ideilor si implicit, a siteului R3media 


Au căzut bombe şi în Calea Victoriei asupra Hotelului „Splendid” şi a Teatrului Naţional, a 
Ateneului Român, asupra Universităţii și a multor alte clădiri cu valoare de patrimoniu. 
Numărul victimelor bombardamentului din 4 aprilie 1944 a fost deosebit de mare. 

Istoricii consideră că bombardamentele americane nu aveau nici o justificare logică, 
deoarece a fost măcelărită populaţia civilă, lipsită de apărare, precizează Evenimentul Zilei. 


Scriitorul Mihail Sebastian a remarcat dezastrul din Capitală în jurnalul său a doua zi după 
masacru. ,leri după-amiază am fost în cartierul Griviţa. De la Gară la bulevardul Basarab 
nicio casă — nici una — n-a scăpat neatinsă. Priveliștea e sfâsietoare. Se mai dezgroapă încă 
morţi, se mai aud încă vaiete de sub dărâmături. La un colț de stradă trei femei boceau cu 
tipete ascuţite, rupându-și părul, sfasiindu-si hainele, un cadavru carbonizat, scos tocmai 
atunci de sub moloz. Plouase puţin dimineaţa și peste toată mahalaua plutea un miros de 
noroi, de funingine, de lemn ars. Viziune, atroce, de coșmar. N-am mai fost în stare să trec 
dincolo de Basarab — și m-am întors acasă, cu un sentiment de sila, oroare și neputinţă”, 


conform Realitatea.net. 


Printre cei care putea să moară atunci s-a aflat şi marele actor, Gheorghe Dinică. Acesta se 
juca împreună cu prietenii lui într-un loc unde a căzut o bombă. De altfel, suflul exploziei 1- 


a aruncat pe Dinică afară din pivnita în care se ascundea. 


Scena respectivă, cu copiii morţi atârnând prin copaci, l-a marcat în tot restul vieţii, după 


cum mărturisea un prieten al marelui actor. 


„Pe 4 aprilie 1944, când Bucureștiul a fost bombardat de anglo-americani, o bombă a căzut 
chiar lângă locul în care se juca el cu prietenii. Explozia i-a aruncat camarazii prin copaci, 
cu matele atarnande. El a văzut toată tarasenia. Sigur că a rămas marcat!”, povestea Papil 


Panduru, prieten și fost coleg de clasă cu Gheorghe Dinică. 


Mai trist este că cei 2.942 de morţi ai Capitalei nu mai au nici măcar o cruce în Bucureşti, 
care să amintească de ei, în timp ce ucigasilor lor, statul român le-a ridicat două 
monumente. Cimitirul unde au fost îngropate victimele bombardamentelor a fost ras de pe 


faţa pământului de către comuniști. 


Istoricul militar, Manuel Stănescu a deplâns faptul că autorităţile locale le-au ridicat un 


monument aviatorilor americani. 


„Mă întreb, pentru cei care nu pierd ocazia să-și smulgă hainele de pe ei, de ce nu va 
amintiţi niciodată de această tragedie? Care sunt criteriile pentru care 3000 de civili morţi 
în câteva minute nu reprezintă decât o „pagubă colaterală”? De ce sustineti că nu trebuie să 
uităm împrejurările acestor morţi tragice, dar pe aceştia nu-i amintim niciodată? Din 
păcate, lucrurile nu se opresc aici. Într-un gest care demonstrează că avem 
comportamentul de slugă în codul genetic, autorităţile au avut teribila inspiraţie să ridice 


un monument dedicat....aviatorilor americani, si care tronează bine-mersi în Cișmigiu. 


Vă inchipuiti, păstrând proporţiile, cum ar arăta la Londra un monument dedicat 
aviatorilor germani, la Hiroshima unul dedicat celor americani și la Dresda britanicilor? 
Cum e posibil asa ceva? Dacă vrem să ne dovedim loialitatea fata de un aliat, aşa cum sunt 


Statele Unite acum, nu de asemenea gesturi dezgustătoare avem nevoie! 


În bunul stil românesc, al formelor fără fond, putem crede că un gest slugarnic tine loc de 
principii în care să credem cu adevărat? Acel monument trebuie să dispară. Nu ne putem 
bate joc de memoria a aproape 3000 de oameni. Și pentru că „bocitorii de serviciu” cu 
siguranţă vor avea azi amnezie, cu puterile mele modeste mă înclin și păstrez un moment 


de reculegere în amintirea lor”, a scris el în Adevărul. 


O asociaţie a iniţiat în 2019, demersuri ca victimele bombardamentelor să beneficieze de o 


troiță. Mai multe detalii si fotografii găsiţi pe siteul dedicat acestei tragedii: 4apriliel944.ro. 


MONUMENTUL AVIATORILOR AMERICANI DIN PARCUL 


CIŞMIGIU. PE EL SUNT INSCRIPȚIONATE NUMELE CELOR 378 
DE AVIATORI AMERICANI UCIȘI ÎN RAIDURILE DE 
BOMBARDAMENT DEASUPRA CAPITALEI ROMÂNIEI SI UN 
TEXT CE INFORMEAZĂ CA “au murit la datorie în România 
pentru libertatea Europei si gloria SUA” 


